Cova de El Soplao

El Soplao (cántabro: El Sopláu) é unha cova situada nos concellos de Rionansa, Valdáliga e Herrerías en Cantabria (España). Considérase unha cavidade única a nivel mundial pola calidade e cantidade das formacións xeolóxicas (espeleotemas) que alberga nos seus 17 quilómetros de lonxitude total, aínda que só 6 están abertos ao público. Nela atópanse formacións pouco comúns como helíctitas (estalactitas excéntricas que desafían a gravidade) e "draperies" (sabas ou bandeiras translúcidas colgando do teito). A súa formación data do Mesozoico, concretamente do período Cretáceo, fai 240 millóns de anos.

El Soplao forma parte das 6.500 covas do subsolo cántabro que, sen dúbida, son un paraíso para a espeleoloxía.

 Situación 
A cavidade atópase na Serra de Arnero, á súa vez encadrada na Serra do Escudo de Cabuérniga, entre os concellos de Rionansa, Herrerías e Valdáliga e preto de San Vicente de la Barquera. A Serra de Arnero desenvólvese en paralelo ao Mar Cantábrico, cunha cota máxima de 682 metros.

Para acceder á cova pódese utilizar a Autovía do Cantábrico.

 Historia 
250px|miniatura|Accesos á cova na Serra de Arnero, a 540 metros de altitude
A cavidade foi descuberta accidentalmente durante os labores de perforación mineira, sendo aproveitada posteriormente para a extracción de minerais (na visita guiada accédese unicamente a dous das oito galerías). Durante a súa explotación, moitas familias da zona sustentábanse cos ingresos que obtiñan desa actividade mineira, compaxinada coa gandeira. Tras décadas de abandono, a espeleoloxía, e en concreto o Espeleo Club Cántabro Universitario desde o ano 1975, descubriu o seu auténtico valor xeolóxico.

O 1 de xullo de 2005 o Goberno de Cantabria abriuna ao público e a difundiu internacionalmente, despois de acondicionar o seu interior e arredores para o turismo e prohibir toda actividade ao club descubridor.

 Galerías 
El Soplao é un tramado de grutas moi extenso e desenvolvido en varios niveis. Os datos métricos da cova (medicións de 2003)Juan Colina (entre outros), El Soplao, una cavidad única, Creática Ediciones (2003). son os seguintes:
 Desenvolvemento natural topografado da cavidade (12.585 metros).
 Desenvolvemento da mina relacionada e comunicada coa cavidade (3.240 metros).
 Covas de Lacuerre (2.927 metros).
 Desenvolvemento total do sistema topografado (17.852 metros).

 Galería dos Fantasmas 
Trátase dunha sala natural que destaca pola cantidade de grosas formacións de estalagmitas abrancazadas e pisolitas emerxendo do solo que, pola súa figura, deron lugar ao nome da galería. A galería mide 350 metros de lonxitude e algunhas zonas alcanzan os 35 metros de anchura. O seu nome débese ás grandes estalagmitas brancas que asemellan fantasmas, nas zonas finais da galería. Tivo un grande uso a comezos do século XX como lugar de extracción e almacenaxe de mineral polos mineiros de La Florida.

 Galería Gorda 
É unha sala cunha lagoa subterránea natural e unha das maiores en canto ao seu volume. É a primeira galería en verse ao acceder a El Soplao. O nome vénlle pola impresión de pequenez causada a un dos espeleólogos que investigaron as covas. Dispón dun sistema de iluminación que resalta o colorido das formacións de estalactitas do teito, cuberto de helictitas de calcita.

 Galería do Falso Chan 
Pequena cámara onde impresionan as formacións rochosas en forma de finos fíos que se enroscan por todas partes.

 Galería do Campamento 
É de dimensións moderadas, con anchuras de até 10 metros. O nome débese á instalación dun campamento de investigación durante as primeiras incursións. Aquí permaneceron 208 horas ininterrompidas os membros do Speleo Club Cántabro. Destacan as coladas, tinguidas de vermello e branco polos minerais da zona.

 Galería da Coliflor 
Destacan, máis que as estalactitas, as enormes estalagmitas, moitas veces excéntricas, que chéganse a unir ao final co teito. Poden apreciarse as pegadas dun terremoto que azoutou o lugar.

 Galería de El Bosque 
Galería moi alta que debe o seu nome á súa semellanza cun bosque natural. As coladas e a unión de estalactitas e estalagmitas sucédense por todas as partes, creando grandes e variadas columnas. Ao igual que na galería da Coliflor aprécianse pegadas dun sismo.

 Galería Xénese 
Situada ao leste. É unha das máis altas, chegando aos 30 metros de altura. A súa lonxitude supera os 160 metros. Destacan os mantos de coladas, as estalagmitas xigantes e os niños de pisolitas. O seu nome débese á cantidade de cores que aparecen nela, a causa da variedade de sales disoltos na auga.

 Especies minerais 
Esta é unha lista dos minerais atopados na cova, por orde alfabética:
 Ámbar, 
 Acibeche
 Aragonita
 Calcita
 Cristal de calcita
 Dolomita
 Esfalerita
 Galena
 Marcasita
 Pirita

 Notas 

 Véxase tamén 

Outros artigos
 Bielva

 Covas de Cantabria
 Cova de Altamira
 Covas do Monte Castillo
 Bibliografía 

 Francisco Fernández Ortega e Maria del Carmen Valls Uriol (2007). El Soplao, fantasía en la oscuridad. Creática Ediciones.
 Juan Colina et al. (2003). El Soplao, una cavidad única. Creática Ediciones.
 Speleo Club Cántabro (1987). El Soplao. Una cueva Única.

 Ligazóns externas 
 Web Informativa sobre El Soplao
 Descubren junto a El Soplao el filón de ámbar con insectos atrapados más importante de Europa

Categoría:Covas de Cantabria